הסכם מס' \_\_\_\_\_\_\_\_\_\_\_

שנערך ונחתם בירושלים ביום: \_\_\_\_\_\_\_\_\_\_\_\_\_\_\_\_\_\_\_\_

# בין

המוסד לביטוח לאומי (להלן - המוסד) משד' וייצמן 13, ירושלים 91909 על ידי \_\_\_\_\_\_\_\_\_\_\_ , סמנכ"ל \_\_\_\_\_\_\_ וגב' חגית גולדשטיין מויאל, חשבת המוסד

**מצד אחד;**

# לבין

\_\_\_\_\_\_\_\_\_\_\_\_ (להלן - המפעיל) שמספרו \_\_\_\_\_\_\_\_\_\_ (כתובת)\_\_\_\_\_\_\_\_\_\_\_\_\_\_\_\_\_\_ ע"י \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ו \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **מצד שני;**

**הואיל:** והצדדים מעוניינים להפעיל פרויקט ניסיוני בשם **"\_\_\_\_\_\_\_\_\_\_\_\_",** בהתאם להצעת הפרויקט המפורטת (להלן - הפרויקט) של המפעיל המצורפת להסכם זה ומהווה חלק בלתי נפרד ממנו (להלן – נספח א');

**והואיל:** והצדדים מסכימים כי בהפעלת הפרויקט יהיו שותפים בנוסף להם גם \_\_\_\_\_\_\_\_ ;

**והואיל:** והמפעיל מוכן להפעיל את הפרויקט ולהשתתף במימונו, כמפורט בנספח א';

**והואיל:**  והמוסד מוכן להשתתף במימון הפעלת הפרויקט;

**והואיל:** והמפעיל מצהיר כי הוא מנהל את פנקסי החשבונות כחוק, מדווח לשלטונות כחוק ומשלם לעובדים כחוק. כמו כן, לא הורשע בגין עברות על חוק שכר מינימום, התשמ"ז - 1987 ו/או חוק עובדים זרים, התשנ"א – 1991;

**והואיל:** ושר העבודה, הרווחה והשירותים החברתיים אישר את השתתפות המוסד במימון הפרויקט. האישור מצ"ב להסכם זה, מהווה חלק בלתי נפרד ממנו (להלן – נספח ב');

**והואיל:** וההוצאה לביצוע הסכם זה מתוקצבת בסעיף **21703004** (מפעלים מיוחדים) בתקציב המוסד.

## לפיכך הותנה והוסכם בין הצדדים

**כללי**

1. המבוא להסכם זה מהווה חלק בלתי נפרד ממנו.
2. הצדדים להסכם זה מתחייבים לפעול לקיומו בהתאם לכל דין, לרבות שמירת חובת הסודיות בדבר פרטי הלקוחות נשוא הפרויקט, בסבירות, בדרך מקובלת ובתום לב.
3. מוסכם בין הצדדים כי מטרות הפרויקט הן: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**מהלך ביצוע הפרויקט**

1. א. מוסכם בין הצדדים כי הפרויקט יופעל באופן ניסיוני לתקופה של עד\_\_ חודשים מיום מועד תחילת

הביצוע כאמור בסעיף 4ב' להלן (להלן – תקופת ההפעלה), בהתאם ללוח הזמנים ולשלבים המפורטים בנספח א' להסכם זה.

* + 1. המפעיל מתחייב לבצע את הפרויקט במלואו. מועד תחילת הפעלת הפרויקט יימסר בכתב על ידי

 המפעיל לנציג המוסד (להלן – מועד תחילת ההפעלה). כמו-כן מתחייב המפעיל להשלים את ביצוע

 הפרויקט כאמור בנספח א'.

* + 1. המפעיל מתחייב להפעיל את הפרויקט, להעסיק את כל העובדים הדרושים באופן שוטף על פי

 טבלת כוח האדם המאושרת שבנספח א' להסכם (להלן – העובדים), בין באמצעותו ובין באמצעות

 גורמים אחרים, לצורך הפעלת הפרויקט בתקופה הניסיונית ולפקח על עבודתם.

* + 1. הצדדים מסכימים כי בשום מקרה לא יהיו יחסי עובד ומעביד או יחסים משפטיים אחרים כלשהם בין

 המוסד לבין העובדים בהקשר לביצוע הפרויקט, וכי אין ולא תהיה למוסד כל אחריות ו/או חבות

 כלפי עובדי המפעיל בכל הנוגע לביצוע הפרויקט.

* + 1. למען הסר ספק, המפעיל מצהיר שברור וידוע לו שהמוסד אינו ערב למילוי התחייבות כלשהי שהמפעיל לוקח על עצמו כלפי צד שלישי כלשהו במסגרת ביצועו של הסכם זה.

**ועדת היגוי**

5. א. הפעלת הפרויקט תלווה ע"י ועדת היגוי (להלן – הוועדה) שתורכב מנציגי כל אחד מהגופים השותפים

 במימון והפעלת הפרויקט בתקופת ההפעלה. רכז הפרויקט מטעם המפעיל יהיה אחראי לכינוסה של הוועדה ולהעברת פרוטוקולים מישיבותיה לכל חברי הוועדה ולגורמים אחרים, ככל שהדבר יידרש.

1. חברי הוועדה יהיו נציגי המפעיל, המוסד, ה\_\_\_\_\_\_\_, ה\_\_\_\_\_\_\_\_ ו \_\_\_. הוועדה או חבר מחבריה יוכלו להזמין לישיבותיה יועצים מקצועיים בתיאום ובהסכמת יתר החברים בוועדה.
2. הוועדה תהיה מוסמכת לקבוע את פרטי הפעלת הפרויקט, שיטות העבודה, שינויים שידרשו ולפתור כל בעיה שתתעורר במהלך הפעלת הפרויקט ובלבד שהדבר יהא בהסכמת נציגי המוסד והמפעיל בוועדה.
3. כל החלטה של הוועדה הדורשת תוספת או שינוי בתקציב הפרויקט, או הארכת משך תקופת הפעלת הפרויקט ללא תוספת תקציב, תהיה כפופה לאישור של המוסד מראש ובכתב בהתאם לנוהלי הקרן למפעלים מיוחדים במוסד במועד ההחלטה.

**תקציב ותשלומים**

6. א. המוסד ישתתף במימון הפעלת הפרויקט בשיעור של \_\_\_\_\_\_\_\_ מההוצאות בפועל שיהיו למפעיל

 ולא יותר מסך של \_\_\_\_\_\_\_\_\_\_\_ ש"ח (כולל מע"מ) לפי הנמוך מביניהם.

1. במשך כל תקופת ההפעלה המפעיל יהיה אחראי למימון הוצאות הפרויקט באמצעותו ובאמצעות גורמי מימון נוספים המעורבים במימון הפרויקט. בנוסף מצהיר המפעיל, כי אם ייווצר פער או הפרש כתוצאה מנסיגה ו/או הפחתה בהיקף מימון של גורמי מימון בפרויקט, למעט המוסד, יממן המפעיל את ההפרש ו/או ידאג לגורם מממן נוסף והפרויקט יתקיים בהתאם להיקף המצוין בנספח א' להסכם זה.

**דיווחים**

1. כל התשלומים למעט התשלום הראשון כמפורט להלן יהיו כפופים להגשת דו"ח כספי חתום ומאושר על ידי רואה חשבון (להלן – הדו"ח הכספי) ממנו יעלה בין היתר כי בוצעו כל ההתחייבויות לפעילות בתקופה המדווחת (התקופה שבין כל תשלום ותשלום וכמפורט להלן בסעיף קטן ח') ושהוצאו בפועל כל הסכומים הקודמים ששולמו למפעיל ע"י המוסד וגורמים אחרים המשתתפים במימון הפרויקט.

 הדו"ח הכספי יכלול את פירוט הפעילויות ועלויותיהן בתקופה המדווחת בהתאם לטופסי הדיווח של המוסד, הדו"ח יכלול את מצבת כוח האדם בפרויקט בציון תפקידו של כל עובד, מועד תחילת או סיום העסקתו, היקף משרתו ועלותו מדי חודש בחודשו.

 בנוסף, ייכללו בדו"ח הוצאות שוטפות והוצאות חד-פעמיות. כל דו"ח כספי יכלול גם את ההכנסות/השתתפות גורמי מימון אחרים ומועד העברת תשלומיהם לפרויקט.

 כל התשלומים המפורטים בהסכם זה למעט התשלום הראשון יבוצעו תוך 30 יום מיום אישור הדו"חות הכספיים על ידי נציג המוסד. לכל דו"ח כספי תקופתי יצורף דו"ח של רכז הפרויקט המפרט את התקדמות הפרויקט על מרכיביו השונים. הדו"ח יכלול פירוט הפעילויות, היקפן ומספר המשתתפים בפרויקט.

1. המפעיל מתחייב להכין ולנהל במסגרת הפרויקט באופן שוטף בסיס נתונים ממוחשב על המשתתפים

 בפרויקט, שיכלול מידע, כגון: שם, תעודת זהות, כתובת, טלפונים, פרטים דמוגרפיים רלוונטיים, נתוני

 השתתפות בפעילויות וכיו"ב. כמו כן, יכלול בסיס הנתונים נתונים רלוונטיים נוספים, הכל לפי העניין

 ובתיאום עם מנהלת הפרויקט מטעם הקרן. נתוני המשתתפים ומידע נוסף שייאסף ע"י המפעיל יועברו

 לקרן בתדירות שתוסכם בין הצדדים אך לא פחות מפעם ברבעון. נתונים אלה ישמשו גם לצורך ביצוע

 מחקר ההערכה, כאמור, בסעיף 8 להלן.

1. (1) בנוסף לדרישות המוזכרות לעיל, המוסד שומר לעצמו את הזכות להפחית כל תשלום

בהתאם לשינויים שייעשו בפרויקט, לרבות צמצום בו. כל זאת באופן חסי לעומת סך כל ההשתתפות הכספית של המוסד בפרויקט ו/או לסעיפי התקציב שהמוסד אמור לשלם בהתאם להסכם זה.

1. המוסד יהא רשאי, על פי החלטתו הבלעדית, לקזז או להפחית כל סכום מהתשלומים המשולמים על ידו כאמור בהסכם זה במידה והמפעיל לא יעמוד במלוא התחייבויותיו כאמור בהסכם זה.
2. כן יהא המוסד רשאי, על פי החלטתו הבלעדית ועל פי בקשת המפעיל, לשלם סכום כלשהו מכל תשלום על מנת לאפשר את המשך הפעלת הפרויקט.

יובהר, כי כל תשלום אשר ישולם בהתאם לסעיף זה אינו בא להוסיף על סך כל השתתפותו של המוסד כאמור בסעיף 6א' להסכם זה.

1. המוסד ישתתף במימון הפרויקט על פי הסעיפים המצוינים בתקציב הפרויקט כאמור בנספח א'. החל מהתשלום השני ואילך, כמפורט להלן בהסכם זה, יהא רשאי המוסד להתנות את ביצוע התשלומים הבאים, כולם או חלקם, בבדיקת השתתפות המפעיל במימון הפרויקט ובבדיקת מקורות מימון אחרים להפעלת הפרויקט. במקרה שהמפעיל לא המציא את ההוכחות על השגת המימון הדרוש לביצוע הפרויקט בתקופה המדווחת, רשאי המוסד להודיע בכתב ובהודעה של 30 יום מראש ובכתב על הפסקת המשך השתתפותו בביצוע הפרויקט. במקרה כזה, תשלומים אשר כבר הועברו על ידי המוסד למפעיל ואשר טרם נוצלו על ידו, יוחזרו למוסד במלואם, כשהם צמודים למדד הידוע ביום ההחזר.
2. כתנאי לתשלומי המוסד האמורים בהסכם זה, המפעיל מתחייב להמציא למוסד אישור על ניהול תקין בתחילת כל שנה קלנדארית לגבי אותה שנה. אם המפעיל לא ימציא את האישור האמור, יהא המוסד רשאי לעכב תשלומים למפעיל על פי הסכם זה, עד להמצאת אישור מתאים ומבלי שהדבר יגרור הצמדות מכל סוג שהוא. בנוסף מתחייב המפעיל להעביר למוסד את האישורים הבאים: אישור על ניהול ספרים, אישור על ניכוי מס במקור וכל אישור אחר הנדרש על ידי שלטונות המס.
3. תשלומי המוסד יעשו במועדים ובתנאים הבאים:
	1. תשלום ראשון עד סך של **\_\_\_\_\_\_\_\_\_\_** ₪ ישולם תוך 30 יום מיום חתימת הסכם זה ובתנאי שנמסרה הודעה בכתב לנציג המוסד על מועד תחילת ביצוע הפרויקט כאמור בסעיף 4ב' לעיל, ובתנאי שהפרויקט פועל בהתאם לנספח א' להסכם וכי קוימו יתר הוראות הסכם זה.
	2. תשלום שני עד לסך של **\_\_\_\_\_\_\_\_\_\_** ₪ ישולם בתום **\_\_\_\_\_** חודשים מיום תחילת ביצוע הפרויקט ובתנאי **\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_** , ובתנאי שהפרויקט פועל בהתאם לנספח א' להסכם וכי קוימו יתר הוראות הסכם זה.
	3. תשלום שלישי עד לסך של **\_\_\_\_\_\_\_\_\_** ₪ ישולם בתום **\_\_** חודשים מיום תחילת ביצוע הפרויקט ובתנאי שהפרויקט פועל בהתאם לנספח א' בהסכם וכי קוימו יתר הוראות הסכם זה.
	4. תשלום רביעי עד לסך של **\_\_\_\_\_\_\_\_\_** ₪ ישולם בתום **\_\_** חודשים מתחילת ביצוע הפרויקט ובתנאי שהפרויקט פועל בהתאם לנספח א' להסכם וכי קוימו יתר הוראות הסכם זה.
	5. תשלום חמישי עד לסך של **\_\_\_\_\_\_\_\_\_** ₪ בתום **\_\_** חודשים מתחילת ביצוע הפרויקט ובתנאי שהפרויקט פועל בהתאם לנספח א' להסכם וכי קוימו יתר הוראות הסכם זה.
	6. תשלום שישי עד לסך של **\_\_\_\_\_\_\_\_\_** ₪ ישולם בתום **\_\_** חודשים מתחילת ביצוע הפרויקט ובתנאי שהפרויקט פועל בהתאם לנספח א' להסכם וכי קוימו יתר הוראות הסכם זה.
	7. תשלום שביעי עד לסך של **\_\_\_\_\_\_\_\_\_** ₪ ישולם בתום **\_\_** חודשים מתחילת ביצוע הפרויקט ובתנאי שהפרויקט פועל בהתאם לנספח א' להסכם וכי קוימו יתר הוראות הסכם זה.
	8. תשלום שמיני ואחרון עד לסך של **\_\_\_\_\_\_\_\_\_** ₪ ישולם עם סיום ביצוע הפרויקט ובתנאי שיומצאו למוסד ויאושרו על ידו המסמכים הבאים:
		1. דו"ח כספי סופי מאושר על ידי רואה חשבון אשר יוגש תוך חודשיים מיום השלמת ביצוע הפרויקט. בדו"ח הסופי יפורטו כל ההוצאות בציון סוג ההוצאה ומועדה של כל הוצאה.
		2. אישור החוקר, במידה והיה ליווי מחקרי, כהגדרתו בסעיף 8 להלן על השלמת כל הפעולות שנדרש המפעיל לבצע כסיוע להכנת המחקר המלווה את ביצוע הפרויקט.
4. במידה ומתבצע מחקר מלווה יותנו כל התשלומים, למעט התשלום הראשון כמפורט לעיל, בהעברת הנתונים הנדרשים לביצוע המחקר, כפי שנדונו ואושרו ע"י ועדת ההיגוי, עד למועד התשלום המבוקש. לא עמד המפעיל בהתחייבויותיו לספק נתונים, רשאי המוסד שלא להעביר את התשלום המבוקש וזאת עד למילוי התחייבויות המפעיל כאמור בסעיף 8 להלן.

7. א. המוסד ישלם למפעיל \_\_\_\_\_% מהוצאותיו בפועל בלבד לצורך הפעלת הפרויקט אך לא יותר מהסכום הנקוב בסעיף 6א' לעיל.

1. (1.) אם יתברר בסוף תקופת ההפעלה כי **%\_\_\_\_\_\_\_** מהוצאות המפעיל להפעלת הפרויקט

 שבו המוסד השתתף היו נמוכות מהסכום ששולם לו, יפחית המוסד מן

התשלום האחרון את סכום ההפרש או לא ישלמו בהתאם.

 (2.) אם יעלה כי המוסד שילם למפעיל סכום העולה על **%\_\_\_\_\_\_\_\_** מההוצאות בפועל להפעלת הפרויקט כאמור לעיל, יחזיר המפעיל את העודף למוסד.

 (3.) בכפוף לאמור לעיל לא יהיה המוסד חייב בתשלום כלשהו מעבר לקבוע בהסכם זה וכל הוצאה נוספת שתהיה פועל יוצא של הפרויקט לא תחול על המוסד.

(4.) המפעיל מתחייב להשתמש בכספים שיועברו אליו לפי הסכם זה, אך ורק לצורך ביצוע הפרויקט ולא לכל מטרה אחרת. כמו כן, מתחייב המפעיל כי החשבונות הנוגעים לביצוע הפרויקט ינוהלו על ידו בנפרד מכל החשבונות האחרים שהוא מנהל ובאופן אשר יאפשר להבחין בין החשבונות הנוגעים לביצוע הפרויקט לבין כל חשבונות אחרים.

1. במקרה שביצוע הפרויקט יתעכב מסיבה כלשהי לתקופה של למעלה משנה, למעט מסיבה שהינה כוח עליון, המוסד שומר לעצמו את הזכות ולפי שיקול דעתו הבלעדי להביא את ההסכם לקצו ולדרוש את החזר התשלומים שכבר שולמו, זאת, בכפוף למכתב התראה למפעיל 30 יום מראש על מנת לאפשר לו לתקן את הטעון תיקון ו/או למסור תגובותיו להתראה. עם זאת, אם נוכח המוסד כי כל הסכומים ששילם למפעיל הוצאו לביצוע הפרויקט וזאת להנחת דעתו, יהא המוסד רשאי שלא לדרוש החזר התשלומים כאמור לעיל.
2. ספרי המפעיל יהיו פתוחים בכל עת לביקורת על ידי רואה חשבון או כל גוף מוסמך אחר מטעם המוסד בנוגע לבדיקת הפרויקט.
3. המוסד יראה את עצמו פטור מלשלם את יתרת השתתפותו במימון הפרויקט אם לא יוגש דו"ח כספי סופי תוך שישה חודשים ממועד סיום הפעלת הפרויקט.
4. במידה והפרויקט נסגר מסיבה כלשהי, המוסד יהיה רשאי להחליט בנוגע לעתיד הציוד שנרכש מכספי המוסד.

**מחקר הערכה**

מוסכם ומובהר כי הוראות סעיף זה יחולו רק במקרה בו יערך מחקר הערכה (להלן: **המחקר**) על הפרויקט נשוא הסכם זה.

* 1. א. הפרויקט ילווה במחקר, אשר יבוצע על ידי צוות מחקר מטעם המוסד (להלן – צוות המחקר). צוות המחקר יבצע את תפקידו בכפוף להסכם בינו ובין המוסד ויעמוד בלוח זמנים שיוסכם בינו לבין המוסד.
1. המחקר לרבות קיומו, ביצועו, היקפו, מועדיו ומימונו הינם באחריות המוסד. המחקר יתבצע על בסיס הצעת המחקר שאושרה על ידי המוסד.
2. המוסד מתחייב שהמחקר יתבצע בכפוף לכללי האתיקה, לרבות קבלת הסכמה מפורשת מכל המשתתפים בפרויקט שישתתפו במחקר (להלן: "**הסכמה מדעת**"), הצהרה על שמירה סודיות המידע וכיוצ"ב לפי העניין.
3. בכפוף להוראות כל דין ובכלל זה הוראות חוק הגנת הפרטיות, תשמ"א – 1981, המפעיל מתחייב לשתף פעולה עם צוות המחקר ולהעביר לו כל חומר או מידע שיבקש לצורך ביצוע המחקר, לרבות את בסיס הנתונים כאמור בסעיף 15, בכפוף להתחייבות החוקרים בצוות המחקר לשמור על סודיות המידע ביחס ללקוחות נשוא הפרויקט ובכפוף לשמירה על כללי האתיקה המקובלים במחקרים. למען הסר ספק, מובהר בזאת כי המפעיל יעביר לצוות המחקר מידע מזוהה אודות לקוחות שחתמו על "הסכמה מדעת" להשתתף המחקר.
4. המפעיל מתחייב לתעד את הנעשה בפרויקט באופן שוטף לרבות סוגי פעילויות שהתקיימו וכן כאלה המתוכננות. מובהר כי המחקר אינו מהווה תחליף לעבודת התיעוד של המפעיל.
5. המפעיל מתחייב בזאת שלא להעביר את ממצאי המחקר לשום גורם אחר ללא רשות מפורשת מראש ובכתב מטעם המוסד. המפעיל מצהיר בזאת כי למוסד זכויות מלאות על פרסום המחקר וממצאיו וכי לא תהיה לו כל התנגדות לפרסמם על ידי המוסד. לבקשת המפעיל, מתחייב המוסד לאזכר את המפעיל בפרסום כמבצע הפרויקט.
6. המפעיל מצהיר כי ידוע לו שהמוסד עשוי לבצע מחקר מעקב אחרי סיום הפעלת הפרויקט, זאת

 בנוסף להערכה המחקרית בתקופה הניסיונית. בכפוף למתחייב בכל דין, המפעיל מתחייב לעדכן את

 מסד הנתונים של המשתתפים בפרויקט כאמור בסעיף 6ד' לעיל. מסד הנתונים ישמר על ידי

 המפעיל למשך 5 שנים מסיום הפרויקט ויועבר למוסד או למי מטעמו בכפוף לכל דין. למען הסר

 ספק, מובהר בזאת כי מסד נתונים זה יכלול נתונים אודות משתתפים אשר הביעו הסכמתם בכתב

 למסירת המידע האמור.

**פרסומים וטקסים**

* 1. המפעיל מתחייב לפרסם את שמו של המוסד כמשתתף במימון ביצוע הפרויקט במקום בולט בכל פרסום שייעשה בקשר לפרויקט. התחייבות זו נוגעת לפרסומים שיעשו בין במהלך התקופה הניסיונית ובין לאחר סיומה, בין בעל פה ובין בכתב, לרבות שלב פרסום ושיווק הפרויקט באמצעות חוברות, דפי מידע וכדומה. במקביל, מתחייב המוסד לפרסם את שמו של המפעיל בכל פרסום הנוגע לפרויקט.
	2. הצדדים מתחייבים לתכנן ולתאם מראש ביניהם את קיומם של אירועים משותפים הנוגעים לפרויקט כגון, יום עיון וטקס. התיאום יכלול התייחסות לסדר היום, שמות המברכים, שמות הצדדים וסמליהם. נוסח ההזמנה לכל אירוע או טקס הקשור בפרויקט ישלח מראש לאישור נציג המוסד בוועדת ההיגוי.

 במידה והפרויקט יפעל במבנה פיזי מוגדר, המפעיל מתחייב לממן ולהתקין שלט, על חשבונו, המציין

 את סיוע קרנות המוסד בהפעלה. השלט יותקן בפתח המבנה בו תופעל התכנית במקום בולט. גודל

 השלט וניסוחו יהיו על פי הנחיות המוסד בנושא ויתואמו עם נציגו בוועדה.

* 1. כל שלט אחר של תורמים/שותפים נוספים לא יעלה על גודל השלט של המוסד, אלא אם גובה

 המימון הינו גדול יותר מזה של המוסד.

* 1. המפעיל לא ייתן למבנה שם כלשהו, למעט במקרה בו גובה המימון של התורם עולה על 30% מסך

 עלות הפרויקט ולאחר קבלת אישור מראש ובכתב של המוסד. אי עמידה בתנאי זה מהווה הפרה

 יסודית של ההסכם.

**שונות**

* 1. המוסד יהיה מוסמך לערוך מעת לעת, לפי שיקול דעתו בדיקות וביקורות על עמידת המפעיל בהתחייבויותיו, תוך כדי ביצוע הפרויקט והן לאחר סיומו כאמור בהסכם זה, לרבות ביקורים במקום. המפעיל מתחייב לשתף פעולה עם המוסד לצורך זה.
	2. המפעיל ימסור למוסד כל מידע רלבנטי שיידרש על ידו לגבי פעילותו הן תוך כדי ביצוע הפרויקט והן לאחר סיומו.

**הפרות**

* 1. המפעיל מצהיר כי ידוע לו שאם לא יעמוד בכל התחייבויותיו כאמור בהסכם זה, יהיה המוסד פטור

 מהתחייבויותיו כאמור בהסכם זה, ויהיה זכאי לקבל את החזר התשלומים ששילם והמפעיל מתחייב

 בזה להחזיר סכומים אלה לפי דרישת המוסד תוך 30 יום מקבלת הדרישה.

* 1. המפעיל מצהיר כי ידוע לו שאם בתום 12 חודשים מיום חתימת הסכם זה לא יעמוד בתנאים המזכים בתשלומו הראשון של המוסד כמפורט בהסכם זה, יהא המוסד רשאי לבטל הסכם זה בהודעה של 30 יום מראש ובכתב ומבלי שיהא חייב בתשלום פיצוי כלשהו.
	2. אם לאחר 12 חודשים ממועד התשלום ששולם על ידי המוסד למפעיל לא בשלו התנאים להעברת תשלומים נוספים על ידי המוסד כאמור בהסכם זה, יהא המוסד רשאי לבטל את יתרת התקציב שאושר למפעיל ו/או לדרוש את החזר התשלומים אשר שולמו למפעיל, וזאת בהתאם להוראות סעיף 7ג' לעיל, בהודעה של 30 יום מראש ובכתב.
	3. המוסד מצהיר כי ידוע לו שאם לא יעמוד בהתחייבויותיו, מסיבה שאינה בגין הפרת הסכם זה על ידי המפעיל להעברת התשלומים במועד, יהיה המפעיל רשאי להפסיק ביצוע הפרויקט ו/או לעכב את ביצועו מבלי שהדבר יחשב כהפרה מצדו.
	4. הצדדים מסכימים כי אי עמידה על קיום זכות כלשהי מזכויותיהם לפי הסכם זה לא תחשב כוויתור ותישמר בידיהם הזכות לנקוט בהליכים לפי חוק.
	5. בכל מקרה של סתירה בין הוראות הסכם זה לנספח א', יגברו הוראות הסכם זה.
	6. כל שינוי בהסכם זה לא יהיה בר תוקף אלא אם נערך בכתב ונחתם על ידי שני הצדדים מראש.
	7. כתובות הצדדים לצורכי הסכם זה יהיו כאמור במבוא להסכם זה. כל דבר דואר רשום שישלח מצד אחד למשנהו לפי הכתובות האמורות, ייחשב כאילו התקבל אצל הנמען תוך 72 שעות מיום הישלחו.

### ולראיה באו הצדדים על החתום

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**המוסד לביטוח לאומי המפעיל**

**\_\_\_\_\_\_\_\_\_\_\_\_\_\_\_\_\_\_\_\_\_\_**

 **מאשרת חשבת המוסד**